**Casey Mittelstadt** (s. 22. marraskuuta 1998 Edina, Minnesota, Yhdysvallat) on yhdysvaltalainen jääkiekkoilija, joka pelaa NHL-joukkue Buffalo Sabresin organisaatiossa. Seura varasi hänet ensimmäisellä kierroksella koko NHL:n varaustilaisuuden kahdeksantena pelaajana kesällä 2017. Mittelstadt on pelipaikaltaan keskushyökkääjä, mutta osaa pelata myös laidassa.

Ura
---

### Seuraura

Mittelstadt syntyi Edinassa, mutta kasvoi Eden Prairiessa. Hän kävi high schoolin kotikaupungissaan Eden Prairie High Schoolissa. Mittelstadt valittiin kauden 2013–2014 päätteeksi Minnesotan osavaltion Bantam-sarjan vuoden pelaajaksi. Green Bay Gamblers varasi hänet 73. pelaajana USHL:n varaustilaisuudessa 2014. Kaudella 2015–2016 Mittelstadt toimi Eden Prairie High'n varakapteenina. Hänet valittiin kauden päätteeksi koko Yhdysvaltojen parhaaksi lukiolaispelaajaksi. Mittelstadt pelasi valtaosan kaudestaan myös Yhdysvaltain maajoukkueen kehitysohjelman mukana.

Kaudeksi 2016–2017 Mittelstadt siirtyi hänet kaksi vuotta aiemmin varanneeseen Green Bay Gamblersin USHL-joukkueeseen. Hän teki kuitenkin varsin erikoisen ratkaisun ja pelasi valtaosan kaudestaan vielä myös Eden Prairie High Schoolin joukkueessa, jonka kapteenina Mittelstadt toimi. Hänet palkittiin kauden päätteeksi Minnesotan osavaltion parhaana lukiolaispelaajana Minnesota Mr. Hockey Awardilla sekä valittiin koko Yhdysvaltojen parhaaksi lukiolaispelaajaksi. Mittelstadt pelasi kauden aikana myös CCM/USA Hockey All-American Prospects Gamessa. Hän teki ottelussa Team Howen paidassa kaksi maalia ja palkittiin ottelun arvokkaimpana pelaajana.

Buffalo Sabres varasi Mittelstadtin koko NHL:n varaustilaisuuden kahdeksantena pelaajana kesällä 2017. Hän oli varaustilaisuuden ensimmäisenä varattu yhdysvaltalaispelaaja. Mittelstadt siirtyi kaudeksi 2017–2018 Minnesotan yliopistojoukkueeseen. Hän oli joukkueen toiseksi paras pistemies Rem Pitlickin jälkeen tehoilla 11+19=30. Mittelstadt valittiin kauden päätteeksi B1G:n tulokkaiden tähdistökentälliseen.

Ensimmäisen yliopistokautensa päätteeksi, maaliskuussa 2018 Mittelstadt teki kolmivuotisen tulokassopimuksen Buffalo Sabresin kanssa. Hän siirtyi heti seuran NHL-joukkueen vahvuuteen. Mittelstadt teki NHL-debyyttinsä runkosarjan kuudenneksi viimeisellä kierroksella 29. maaliskuuta 2018 Detroit Red Wingsia vastaan. Hän sai ottelussa jääaikaa 12.53 minuuttia. Mittelstadt keräsi myös yhden syöttöpisteen Evan Rodriguesin maaliin. Hän keräsi ottelusta teholukeman –1. NHL-uransa avausmaalin Mittelstadt teki viidessä ottelussaan runkosarjan toiseksi viimeisellä kierroksella 6. huhtikuuta 2018 ylivoimalla vieraissa Tampa Bay Lightningia vastaan. Hän pelasi loppukaudella NHL:ssä kaikkiaan kuusi runkosarjaottelua tehopistein 1+4=5.

Joulukuussa 2020 Mittelstadt teki Sabresin kanssa yksivuotisen ja 874 125 dollarin arvoisen jatkosopimuksen.

Syyskuussa 2021 Mittelstadt teki Sabresin kanssa kolmevuotisen ja yhteensä 7,5 miljoonan dollarin arvoisen jatkosopimuksen.

### Maajoukkueura

Mittelstadt pelasi alle 20-vuotiaiden MM-kilpailuissa vuonna 2018, jolloin hän voitti pronssia. Mittelstadt jakoi koko turnauksen pistepörssin voiton Tšekin Martin Nečasin kanssa tehoilla 4+7=11, mutta vei varsinaisen kärkisijan suuremman maalimäärän turvin. Hänet valittiin koko turnauksen arvokkaimmaksi pelaajaksi, parhaaksi hyökkääjäksi ja tähdistökentälliseen. Valmennus valitsi Mittelstadtin Yhdysvaltain turnauksen yhdeksi kolmesta parhaasta pelaajasta. Hänet valittiin myös sekä Tanskaa että Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Mittelstadt pelasi alle 18-vuotiaiden MM-kilpailuissa vuonna 2016, jolloin hän voitti pronssia. Mittelstadt pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän oli tehoilla 3+4=7 Yhdysvaltain paras syöttäjä ja jakoi sisäisen pistepörssin voiton Kailer Yamamoton kanssa. Mittelstadt jakoi myös joukkueen sisäisen tehotilaston voiton Cam Dineenin kanssa lukemalla +3.

Pelityyli
---------

*The Sports Forecaster* -sivuston mukaan Mittelstadt on dynaaminen ja luova pelintekijä, joka näkee kentän hyvin, omaa pehmeät kädet ja syöttää hyvin. Hän on myös optimaalisen kokoinen NHL-tasolle. Mittelstadtilta voi odottaa melko suuria pistemääriä tasolla kuin tasolla. Hänen tulisi kuitenkin lisätä voimaa voittaakseen paremmin kaksinkamppailuja. Mittelstadt ei ole myöskään aina samalla aaltopituudella ketjukavereidensa kanssa, kun hänen pelinäkemyksensä eroaa ajoittain muista.

NHL:n Draft Prospects -profiilissa Mittelstadtia verrataan pelityyliltään John Tavaresiin ja Tyler Seguiniin.

Muuta
-----

Mittelstadtin pikkuveljet John ja Luke pelaavat Eden Prairie High Schoolin joukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | Team Southeast | USHS | 20 | 14 | 14 | 28 | 8 | 3 | 2 | 2 | 4 | 0 |
|  | Eden Prairie High | USHS | 25 | 22 | 25 | 47 | 4 | 2 | 2 | 1 | 3 | 0 |
| 2015–2016 | Team Southeast | USHS | 19 | 14 | 27 | 41 | 24 | – | – | – | – | – | U18 | 7 | 4 | 5 | 9 | 2 |
|  | Eden Prairie High | USHS | 25 | 22 | 37 | 59 | 16 | 3 | 6 | 3 | 9 | 0 |
|  | US NTDP | USHL | 2 | 2 | 0 | 2 | 2 | – | – | – | – | – |
| 2016–2017 | Eden Prairie High | USHS | 25 | 21 | 43 | 64 | 8 | 2 | 1 | 4 | 5 | 0 |
|  | Green Bay Gamblers | USHL | 24 | 13 | 17 | 30 | 2 | – | – | – | – | – |
| 2017–2018 | Univ. of Minnesota | B1G | 34 | 11 | 19 | 30 | 10 | – | – | – | – | – | JMM | 7 | 4 | 7 | 11 | 2 | Ykköstähdistö |
|  | Buffalo Sabres | NHL | 6 | 1 | 4 | 5 | 2 | – | – | – | – | – |
| 2018–2019 | Buffalo Sabres | NHL | 77 | 12 | 13 | 25 | 10 | – | – | – | – | – |
| 2019–2020 | Buffalo Sabres | NHL | 31 | 4 | 5 | 9 | 2 | – | – | – | – | – |
|  | Rochester Americans | AHL | 36 | 9 | 16 | 25 | 6 | – | – | – | – | – |
| 2020–2021 | Buffalo Sabres | NHL | 41 | 10 | 12 | 22 | 10 | – | – | – | – | – |
| 2021–2022 | Buffalo Sabres | NHL | 40 | 6 | 13 | 19 | 4 | – | – | – | – | – |
| 2022–2023 | Buffalo Sabres | NHL | 82 | 15 | 44 | 59 | 22 | – | – | – | – | – |
| 6 kautta | yhteensä | NHL | 277 | 48 | 91 | 139 | 50 | – | – | – | – | – |

Lähteet
-------

* Casey Mittelstadt The Internet Hockey Databasessa (englanniksi)
* Casey Mittelstadt Eurohockey-sivustolla (englanniksi)
* Casey Mittelstadt *Elite Prospects*. Everysport Media Group AB.  (englanniksi)

### Viitteet

1. 1 2 3  Casey Mittelstadt The Internet Hockey Databasessa (englanniksi)
2. 1 2  Casey Mittelstadt Stats, Profile, Bio, Analysis and More *sportsforecaster.com*. XML Team Solutions, LLC. Viitattu 2.1.2018. (englanniksi)
3. 1 2 3 4 5 6 7  Casey Mittelstadt *Elite Prospects*. Everysport Media Group AB.  (englanniksi)
4. 1 2  MITTELSTADT, CASEY *NHL.com*. National Hockey League. Viitattu 2.1.2018. (englanniksi)
5. ↑  Gonzalez, Jason: Gophers hockey recruit Mittelstadt to play next year at Eden Prairie *mnhockeyhub.com*.  10.5.2016. Star Tribune SportsEngine. Viitattu 2.1.2018. (englanniksi)
6. ↑  NHL-superlupauksella erikoinen reitti tähtiin – "Hän oli lyhyt ja lihava poika – kunnon lätkänörtti" *suomikiekko.com*.  1.6.2017. Nordic Sport Media. Viitattu 2.1.2018.
7. ↑  All-American Prospects Game All-Time Roster *allamericanprospectsgame.com*. USA Hockey.  Arkistoitu 26.8.2016. Viitattu 2.1.2018. (englanniksi)
8. ↑  Looking Back: 2016 All-American Prospects Game *allamericanprospectsgame.com*.  20.9.2017. USA Hockey. Viitattu 2.1.2018. (englanniksi)[vanhentunut linkki]
9. ↑  Sabres, Mittelstadt agree to entry-level deal  26.3.2018. Buffalo Sabres. Viitattu 30.3.2018. (englanniksi)
10. ↑  Alanen, Lassi: Huippulupaus liittyy Sabresiin − Casey Mittelstadtille tulokassopimus *Jatkoaika.com*.  26.3.2018. Jatkoaika r.y. Viitattu 30.3.2018.
11. ↑  Detroit Red Wings – Buffalo Sabres – March 29th, 2018 *NHL.com*.  29.3.2018. National Hockey League. Viitattu 30.3.2018. (englanniksi)
12. ↑  Detroit Red Wings – Buffalo Sabres – Tampa Bay Lightning – April 6th, 2018 *NHL.com*.  6.4.2018. National Hockey League. Viitattu 24.11.2018. (englanniksi)
13. ↑
14. ↑
15. ↑  BEST PLAYER OF THE GAME SELECTED BY THE TEAM (pdf)  5.1.2018. IIHF.  Arkistoitu 6.1.2018. Viitattu 7.1.2018. (englanniksi)